Document ID: 32009D0379

KOMISJONI OTSUS,
11. mai 2009,
millega kehtestatakse nõukogu määruste (EÜ) nr 1782/2003, (EÜ) nr 378/2007, (EÜ) nr 479/2008 ja (EÜ) nr 73/2009 kohaselt EAFRD-le ja EAGFi kuludeks eraldatavad summad
(2009/379/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 21. juuni 2005. aasta määrust (EÜ) nr 1290/2005 ühise põllumajanduspoliitika rahastamise kohta, (1) eriti selle artikli 12 lõikeid 2 ja 3,
ning arvestades järgmist:
(1)
Eelarveaastatel 2007-2013 Maaelu Arengu Euroopa Põllumajandusfondile (EAFRD) eraldatavad teatavad summad on sätestatud komisjoni 24. mai 2006. aasta otsuse 2006/410/EÜ (millega kehtestatakse nõukogu määruse (EÜ) nr 1782/2003 artikli 10 lõike 2 ning artiklite 143d ja 143e, nõukogu määruse (EÜ) nr 378/2007 artikli 4 lõike 1 ning nõukogu määruse (EÜ) nr 479/2008 artikli 23 lõike 2 kohaselt EAFRD-le ja EAGFi kuludeks eraldatavad summad) (2) lisas.
(2)
Alates 1. jaanuarist 2009 on nõukogu 29. septembri 2003. aasta määrus (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuste ühiseeskirjad ja teatavad toetuskavad põllumajandustootjate jaoks) (3) tunnistatud kehtetuks ja asendatud nõukogu 19. jaanuari 2009. aasta määrusega (EÜ) nr 73/2009, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003 (4).
(3)
Määruse (EÜ) nr 73/2009 artikliga 7 on kehtestatud kohustusliku toetuste ümbersuunamise uued suurenenud määrad. Nõukogu 27. märtsi 2007. aasta määruse (EÜ) nr 378/2007 (milles sätestatakse otsetoetuste vabatahtliku ümbersuunamise eeskirjad) (5) artikli 1 lõike 5 kohaselt peab kohustusliku ümbersuunamise suurenenud määrad lahutama vabatahtliku ümbersuunamise määradest.
(4)
Seega muutuvad EAFRD-le eraldatavad vabatahtliku ja kohustusliku ümbersuunamise summad.
(5)
Selguse huvides tuleks otsus 2006/410/EÜ kehtetuks tunnistada ja asendada uue tekstiga,
ON TEINUD JÄRGMISE OTSUSE:
Artikkel 1
Eelarveaastatel 2007-2013 Maaelu Arengu Euroopa Põllumajandusfondile (EAFRD) määruse (EÜ) nr 1782/2003 artikli 10 lõike 2 ning artikli 143d, määruse (EÜ) nr 378/2007 artikli 4 lõike 1, nõukogu määruse (EÜ) nr 479/2008 (6) artikli 23 lõike 2 ning määruse (EÜ) nr 73/2009 artikli 9 lõike 1, artikli 10 lõike 3 ning artiklite 134 ja 135 kohaselt eraldatavad summad ja Euroopa Põllumajanduse Tagatisfondi (EAGF) kuludeks eraldatav netobilanss on esitatud käesoleva otsuse lisas.
Artikkel 2
Otsus 2006/410/EÜ tunnistatakse kehtetuks.
Brüssel, 11. mai 2009

Labels: 15
19
6